Otto von Faber du Faur
Adolph Eduard Otto von Faber du Faur (født 3. juni 1828 i Ludwigsburg i Baden-Württemberg; død 10. august 1901 i München) var en tysk officer og maler, der udførte mange slagscener, nogle i et stort format. 

Faur modtog sin første kunstneriske uddannelse af faren, slagmaleren Willhelm von Faber du Faur.
1851 var han kortvarigt elev hos Münchens historiemaler Alexander von Kotzebue, og 1852 fik han et stipendium og rejste til Paris for at arbejde i Adolphe Yvons atelier. Derefter studier ved kunstskolen i Stuttgart, og efter 1869  i historiemaleren Carl von Pilotys atelier på Kunstakademiet i München, Akademie der Bildenden Künste München.

Som 40-årig forlod Faber du Faur sin stilling som ritmester i kavaleriet for at hellige sig maleriet, og han deltog som krigsmaler i den den fransk-preussiske krig 1870/71.

Referencer

Se også
 Slagmaleri

Eksterne henvisninger

 Otto von Faber du Faur af Gertrud Seizinger hos Uni-stuttgart.de
 Faber du Faur, Adolph Eduard Otto von hos Deutsche-biographie.de
 Otto von Faber Du Faur hos Artnet.com med 111 billeder
 Faber de Faur Otto von 1828 Ludwigsburg - 1901 München hos Antikbayreuth.de
 

Malere fra Tyskland